Hemming (biskop, Åbo)

Hemming (eller latinisert til 'Hemmingus; født ca 1290 i Bälinge socken ved Uppsala, død 21. mai 1366 i Åbo) var en svensk katolsk prelat som var biskop av Åbo fra 1338 og til sin død.  Han var Finlands kanskje mektigste kirkefyrste i middelalderen.

Liv og virke

Bakgrunn
Hemming stammet fra Bälinge socken i Uppland i Sverige, der han ble født ca år 1290. Slekten hadde forbindelser til den svanske adel.> Han studerte ved universitetet i Paris der han hadde som en av sine klassekamerater  Pierre Roger, den senere pave Klemens VI.

Biskop av Åbo
Han tilbakeviste enhver verdslig innblanding i kirkens anliggender. En av hans første embedsgjerninger var innrettelsen av et domprostembede i Åbo i 1340, og bemidlet det med innkomstene fra fire nærliggende sogn og kapeller. Til selve domkirean skjenket han 40 dyrebare bøker, utvidet dens godstilganger og utarbeidet 1352 Finlands første kjente synodalordning. Han arbeidet med å få større gjennomslag dor den kirkelige rettsorden. Han forbød således å ha barn i huste; åpenbart hadde ikke prestenes sølibatsplikt fått fullt gjennomslag i hans bispedømme. Dessuten innførte han tienden i Finland. Han bygde mange kirker, og fikk ry på seg som en from mann. 

Under et møte mellom biskop Hemming og Uppsalas erkebiskop ble det inngåtte en overenskommelse om grensen mellom de to bispedømmene. Han medvirket til den beslutning ved hvilken Finland i 1362 fikk samme rettigheter som øvrige svenske landskap.

Hemming var den hellige Birgittas venn og foretok på oppdrag av henne en reise sammen med hennes skriftefar, cistercienseren Peter av Alvastra til pave Klemens VI i Avignon. Han reiste også i hennes navn for å besøke kongene Edward III og Filip IV i et feilslått forsøk på å stifte fred mellom dem.

Han fremmet sammen med Birgitta en korstogsiver som resulterte i Magnus Erikssons mislykkede krig mot Russland 1348–1351.

Han døde i 1366, og mirakler ble meldt ved graven hans. Pilegrimsreiser dit begynte, og nådde et høtdepunkt i 1400.

Saligkåring
På 1400-tallet ble han æret som helgen i Åbo, og under pave Alexander VI ble det i 1497 innledet en prosess dom munnet ut i biskopens beatifisering (saligkåring) ved pave Leo X i 1514. Pave Klemens VII skulle presedere hans helligkåring i 1530 men reformasjonen gjorde at det ble stans i forberedelsene til dette.

På 2010-årene ble det startet en katolsk helligkåringsprosess etter romerske regler for ekvipollent kanonisering; dens postulator var fader Raimo Ramón Goyarrola Belda.

Litteratur 
 Jussi Nuorteva: Hemming. I: Olli Alho (utg.): Kulturlexikon Finnland. 2. opplag. Suomalaisen Kirjallisuuden Seura, Helsinki 1999, s. 138 f.
 Birgit Klockars (1960): «Biskop Hemming av Åbo», i Birgit Klockars: Skrifter utgivna av Svenska litteratursällskapet i Finland, Helsinki: Society of Swedish Literature in Finland, ISSN 0039-6842

Referanser

Svenske katolske biskoper
Finske katolske biskoper
Personer fra Uppsala kommun